Բերանացի ընդունում
**Դեղորայքի բերանացի ընդունում**, ընդունման ուղի, որի դեպքում անձը դեղորայքն ընդունվում է բերանի միջոցով, կուլ է տալիս և այնուհետև այն մշակվում է մարսողական համակարգի միջոցով։ Սա շատ դեղամիջոցների ընդունման տարածված եղանակ է։

Բերանացի ընդունումը կարող է ավելի հեշտ և ավելի պակաս ցավոտ լինել, քան ընդունման այլ ուղիները, ինչպիսին է օրինակ՝ ներարկումային ուղին։ Այնուամենայնիվ, դեղորայքի ազդեցությունը այս ճանապարհով ընդունելիս շատ ավելի ուշ է դրսևորվում, և արդյունավետությունը նվազում է, եթե այն պատշաճ կերպով չի ներծծվում մարսողական համակարգում, կամ եթե քայքայվում է մարսողական համակարգի ֆերմենտների կողմից մինչև արյան հոսքին հասնելը։ Որոշ դեղամիջոցներ բերանացի ընդունման դեպքում կարող են առաջացնել ստամոքս-աղիքային համակարգի կողմից կողմնակի այնպիսի երևույթներ, ինչպիսիք են սրտխառնոցը կամ փսխումը։ Բերանացի ընդունումը կարող է կիրառվել միայն գիտակից հիվանդների մոտ, և այն հիվանդների դեպքում, որոնք ի վիճակի են կուլ տալ։

Տերմինաբանություն
-----------------

Առողջապահության մասնագետը ցույց է տալիս, թե ինչպես կարելի է բերանացի ընդունման դեղամիջոց առաջարկել մուլյաժին
Պեր օս (/ˌpɜːrˈoʊs/; *P.O.*) մակդիրային արտահայտություն է, որը լատիներենից բառացիորեն նշանակում է «բերանով» կամ «բերանի միջոցով»։ Արտահայտությունը բժշկության մեջ օգտագործվում է բերանացի ընդունվող բուժումը նկարագրելու համար։ P.O. հապավումը հաճախ օգտագործվում է բժշկական դեղատոմսերի մեջ։

Կիրառման տարբերակներ
--------------------

Էնտերալ ընդունումը ներառում է․

* Բուկալ (թշային, այտային), դեղորայքը լուծվում է այտի ներսում
* Սուբլաբիալ (ենթաշրթային), դեղորայքը լուծվում է շուրթերի տակ
* Ենթալեզվային (սուբլինգուալ), դեղորայքը լուծվում է լեզվի տակ, բայց արագ ներծծման պատճառով շատերը ենթալեզվային տարբերակը համարում են պարենտերալ ճանապարհ
* Բերանացի (պերօրալ), դեղորայքն ընդունվում է կուլ տալու միջոցով՝ պարկուճի, հաբի կամ հեղուկ տեսքով։

Հեղուկի բերանացի ընդունում
Էնտերալ դեղամիջոցները հանդես են գալիս տարբեր ձևերով, ներառյալ բերանացի ընդունման պինդ դեղաձևերը․

* Հաբեր կուլ տալու, ծամելու կամ ջրի մեջ կամ լեզվի տակ լուծելու համար
* Պարկուճներ և ծամվող պարկուճներ (դրանք պատված են պատիճով, որի նպատակն է ստամոքսում կամ աղիքում լուծվելը՝ դեղամիջոցն այնտեղ արտազատելու համար)
* Ժամանակով կամ կայուն արձակվող հաբեր և պարկուճներ (դրանք աստիճանաբար են արտազատում դեղամիջոցը)
* Փոշիներ կամ հատիկներ։

Բերանացի ընդունման հեղուկ դեղաձևեր․

* Թեյեր
* Կաթիլներ
* Հեղուկ դեղամիջոցներ կամ օշարակներ։

Հեշտացնող եղանակներ
-------------------

Ջրի միաժամանակյա ընդունումը հեշտացնում է հաբերը և պարկուճները կուլ տալու գործընթացը։ Եթե նյութը տհաճ համ ունի, համային հավելումների ավելացումը կարող է հեշտացնել կլանումը։ Ատամների համար վնասակար նյութերը ցանկալի է տալ ձողիկի միջոցով։

Տես նաև
-------

* Լատիներեն արտահայտությունների ցանկ
* Դեղատոմս

Ծանոթագրություններ
------------------


1. ↑  «Oral Administration of Drugs: Advantages and Disadvantages»։ Վերցված է 2022 թ․ դեկտեմբերի 8
2. ↑  *Hunnius Pharmazeutisches Wörterbuch* (գերմաներեն) (8th ed.)։ Berlin: Walter de Gruyter։ 1998։ էջ 1048։ ISBN 3-11-015793-4
3. ↑  Institute for Quality and Efficiency in Health Care։ «Oral medications»։ *Informed Health Online*։ Institute for Quality and Efficiency in Health Care։ Վերցված է 2013 թ․ հունիսի 22
4. ↑  Jacobs Terry, Signore Andrew A. (2016 թ․ օգոստոսի 19)։ *Good Design Practices for GMP Pharmaceutical Facilities* (անգլերեն)։ CRC Press։ ISBN 978-1-4822-5891-2
5. ↑  McCabe-Sellers Beverly, Frankel Eric H. Wolfe Jonathan J. (2003 թ․ ապրիլի 29)։ *Handbook of Food-Drug Interactions* (անգլերեն)։ CRC Press։ ISBN 978-0-203-49024-2
6. 1 2 3  TheFreeDictionary > oral administration of medication Citing: Mosby's Medical Dictionary, 8th edition. 2009